EkBass/fiwiki-20250220-pages-articles huggingface dataset:
Missile Command

Missile Command on Atarin heinäkuussa 1980 julkaisema kolikkopeli, jonka Sega lisensoi Euroopan julkaisua varten. Se on yksi tunnetuimmista Atarin 1980-luvun alkupuolen kolikkopeleistä. Pelin ajatus on yksinkertainen. Pelaaja komentaa kolmea ilmatorjuntaohjuspatteria, jotka sijaitsevat ruudun laidoilla ja keskellä. Asemien välissä sijaitsee kuusi kaupunkia, joiden kimppuun ollaan hyökkäämässä ICBM-ydinohjuksilla (joista osa on MIRV-ohjuksia jotka ohjautuvat ilmassa usean kaupungin suuntaan). Näiden lisäksi pelialueella liikkuu vihollisen lentokoneita ja avaruusaluksia. Pelaajan tehtävänä on tuhota kaikki vihollisohjukset, ennen kuin ne osuvat kaupunkeihin tai ohjuspattereihin. Kussakin patterissa on rajallinen määrä ohjuksia, jotka palautuvat pelikierroksen jälkeen, mutta tuhottuja kaupunkeja ei saa takaisin ennen kuin tietyn pistemäärän ylittyessä. Peli loppuu, kun kaikki kaupungit ovat tuhoutuneet. Peliä on pidetty yhtenä esimerkkinä kylmän sodan ja ydinsodan uhan vaikutuksista populaarikulttuuriin. Itse pelissä kaupunkeja ei ole nimetty, mutta suunnittelijoiden mukaan kaupungit kuvaavat Kalifornian kaupunkeja: Eureka, San Francisco, San Luis Obispo, Santa Barbara, Los Angeles ja San Diego. Atari 2600 -versiossa tarinassa kerrotaan Krytol-planeetan hyökkäyksestä Zardon-planeetalle. Hieman epätavallisesti pelin loppukuvassa nähdään teksti ”The End” eikä ”Game Over”. Kolikkopelin lisäksi pelistä on tehty useita uudisversioita ja klooneja, niin Atarin pelikonsoleille kuin muillekin laitealustoille. Bethesdan Fallout 4 -pelissä on myös Pip-Boyllä pelattava minipeliversio Missile Commandista nimellä Atomic Command. Siinä kaupunkien tilalla on kuuluisia maamerkkejä kuten Vapaudenpatsas, ja kolmen ohjuspatterin sijaan niitä on vain yksi. == Aiheesta muualla == * * Luokka:Shoot 'em up -pelit Luokka:Vuoden 1980 videopelit Luokka:Atarin kolikkopelit Luokka:Atari 2600 -pelit Luokka:Atari 5200 -pelit
Kiovan olympiastadion

Kiovan olympiastadion () on monikäyttöinen stadion Ukrainan pääkaupungin Kiovan keskustassa. Stadionilla pelattiin jalkapallon EM-kilpailujen 2012 loppuottelu. Stadionilla pelattiin myös vuoden 1980 olympialaisten jalkapallo- otteluita. Suomi kohtasi stadionilla Costa Rican ja Irakin. Syyskuussa 2016 päätettiin, että vuonna 2018 stadionilla järjestetään Mestarien liigan loppuottelu. ==Lähteet== == Aiheesta muualla == * Stadionin viralliset kotisivut * Kiovan Olympiastadion suomeksi Luokka:Ukrainan jalkapallostadionit Olympiastadion Olympiastadion Luokka:Petšerskin piiri
Tokionlahti

Tokionlahti () on vesialue Japanissa, Kantōn alueen eteläosassa. Se on suojaisa, etelään aukeava lahti joka jää kahden niemimaan, Bosonniemen ja Miuranniemen väliin. Lahden pinta-ala on sen etelärajan määritelmästä riippuen noin 900-1300 neliökilometriä. Tokion kaupunki on levittäytynyt lahdelle täyttömaan päälle, ja alueella on Rainbow Bridgen lisäksi useita muita siltoja ja tunneleita.Tokio Bay Deastination Tokyo Lahdella on useita keinotekoisia saaria, joita rakennettiin 1600-luvulta alkaen merilinnoituksia varten. Saaria on muutettu ostoskeskuksiksi ja matkailunähtävyyksiksi. Odaiba Japan GuideTokyo Bay Area - Shiodome, Odaiba and Toyosu - Yurikamome trip ATT Japan == Lähteet == == Aiheesta muualla == Luokka:Tokio Luokka:Japanin maantiede Luokka:Tyynenmeren lahdet
Reborn…

Reborn… on puolalaisen death metal -yhtye Damnationin ensimmäinen studioalbumi, joka on julkaistu vuonna 1995. ==Kappaleet== # # # # # # # # # ==Kokoonpano== * Les – laulu, kitara, basso * Bart – kitara * Varien – rummut ==Aiheesta muualla== * * Luokka:Vuoden 1995 albumit Luokka:Vuoden 1995 esikoisalbumit Luokka:Damnationin albumit
Izusaaret

Izusaaret on ovat Japanille kuuluva lähes kahdenkymmenen saaren ja luodon muodostama saariryhmä, joka levittäytyy noin 700 kilometrin matkalle Tokiosta etelään. Yhdeksän saarta on asuttuja, ja ne muodostavat hallinnollisesti kaksi kaupunkia ja kuusi kylää, jotka ovat osa Tokion prefektuuria. Suurin saarista, tuliperäinen Izu Ōshima (koordinaatit ), on 120 km päässä Tokiosta.Oshima Tourist Information Oshima Town == Lähteet == ==Aiheesta muualla== Luokka:Japanin saaret Luokka:Tokion prefektuuri
El Cid – kuninkaan soturi

El Cid – kuninkaan soturi (El Cid) on Anthony Mannin ohjaama elokuva vuodelta 1961. Elokuvassa Charlton Heston näyttelee 1000-luvulla elänyttä El Cidiä. Elokuva oli ehdolla Oscar-palkinnon saajaksi parhaasta lavastuksesta, musiikista ja laulusta. == Roolit == == Lähteet == == Aiheesta muualla == * Luokka:Vuoden 1961 italialaiset elokuvat Luokka:Vuoden 1961 brittiläiset elokuvat Luokka:Vuoden 1961 yhdysvaltalaiset elokuvat Luokka:Anthony Mannin ohjaamat elokuvat Luokka:Brittiläiset historialliset elokuvat Luokka:Yhdysvaltalaiset historialliset elokuvat
Rebel Souls

Rebel Souls on puolalaisen death metal -yhtye Damnationin toinen studioalbumi, joka on julkaistu vuonna 1996. ==Kappaleet== # # # # # # # # ==Kokoonpano== * Les – laulu, kitara * Bart – kitara * Dagon – basso, kosketinosoitin * Inferno – rummut === Muut tekijät === * Robert Hajduk – tuottaja, äänittäjä, miksaaja * Grzegorz Piwkowski – masteroija * Łukasz Kawęcki – vastaava tuottaja * Karl- Heinz Schuster – layout ==Aiheesta muualla== * * Rebel Souls discogs.com -sivustolla Luokka:Damnationin albumit Luokka:Vuoden 1996 albumit
Nostalgia (täsmennyssivu)

Nostalgia voi tarkoittaa seuraavia asioita: * nostalgia, tunne * Nostalgia, Andrei Tarkovskin ohjaama elokuva * Nostalgia, videopeli Nintendo DS:lle === Albumeja === * Nostalgia, Hectorin albumi * Nostalgia, Maria Farantourin albumi * Nostalgia, Glorijan albumi ==== Nostalgia-sarja ==== * Nostalgia (Paula Koivuniemi) * Nostalgia (Irwin Goodman) * Nostalgia (Juha Vainio) * Nostalgia (Frederik) * Nostalgia (Olavi Virta) ==Katso myös== * Radio Nostalgia, suomalainen radiokanava
Rainbow Bridge

Rainbow Bridge (, Reinbō Burijji) eli Sateenkaarisilta on riippusilta Tokiossa. Se valmistui vuonna 1993. Silta on kaikkiaan 798 m pitkä, sen pisin jänneväli on 570 m ja pylväät 127 m korkeat.Sructurae Sillan pylväät ovat valkoiset, mutta ne hohtavat yöllä värillisten lamppujen valoissa. Lamppujen käyttämä energia varastoidaan päivän aikana aurinkopaneeleilla. Siltaa pitkin kulkee kaksi autotietä, Yurikamome-pikaraitiotie ja kaksi kävelytietä, joita voi käyttää valoisana aikana.Tokio Bay Deastination Tokyo == Lähteet == == Aiheesta muualla == *Rainbow Bridge Metropolitan expressway company Luokka:Tokion rakennukset ja rakennelmat Luokka:Tokion liikenne Luokka:Japanin tieliikennesillat Luokka:Riippusillat
Edo-klaani

Edo-klaani oli japanilainen suku, joka vaikutti 1100-luvun loppupuolelta asti nykyisen Tokion lähiseuduilla. Klaani oli Taira-klaanin vähäinen sivuhaara, mutta se tunnetaan sen kylän perustamisesta, josta myöhemmin kehittyi Tokio. Edo Shigenaga asettui asumaan kohtaan jossa Sumidajoki laskee Tokionlahteen, ja asutuksen nimeksi tuli Edo, joka tarkoittaa jokisuuta. == Lähteet == Luokka:Japanilaiset klaanit
Taman alue

Taman alue () on Tokion metropolin läntinen osa. Se sijaitsee sisämaassa Tokion keskusta-alueen eli 23 erillisalueen länsipuolella. Taman alueella on noin 4 200 000 asukasta (vuonna 2017) ja sen pinta-ala on 1 160,06 neliökilometriä. Taman alueella on yhteensä 30 kuntaa, joista 26 on kaupunkeja. Loput neljä kuntaa kuuluvat Nishitaman piirikuntaan. Niistä Mizuho, Hinode ja Okutama ovat maaseutukaupunkeja ja Hinohara on kylä. Aiemmin alueella sijaitsivat myös Kitataman ja Minamitaman piirikunnat, jotka lakkautettiin, kun niihin kuuluneille kunnille myönnettiin kaupunkioikeudet. Alue ja siellä sijaitseva Taman kaupunki ovat saaneet nimensä Tamajoelta, joka virtaa Taman alueen etelärajalla. Nimen alkuperälle on useita selityksiä, joista vakuuttavimman mukaan se olisi juontunut joen yläjuoksulla Yamanashin prefektuurissa sijaitsevan Tanbayaman alueen nimestä. == Luettelo alueen kunnista == No. Lippu Nimi Japaniksi Pinta-ala (km²) Asukasluku (2017) Väestötiheys (as./km²) 1 Hachiōji 八王子市 186,38 562 773 3 019 2 Tachikawa 立川市 24,36 182 092 7 475 3 Musashino 武蔵野市 10,98 144 606 13 170 4 Mitaka 三鷹市 16,42 185 725 11 311 5 Ōme 青梅市 103,31 135 570 1 312 6 Fuchū 府中市 29,43 257 902 8 763 7 Akishima 昭島市 17,34 112 850 6 508 8 Chōfu 調布市 21,58 230 865 10 698 9 Machida 町田市 71,80 429 114 5 977 10 Koganei 小金井市 11,30 119 598 10 584 11 Kodaira 小平市 20,51 189 955 9 262 12 Hino 日野市 27,55 183 985 6 678 13 Higashimurayama 東村山市 17,14 150 541 8 783 14 Kokubunji 国分寺市 11,46 121 234 10 579 15 Kunitachi 国立市 8,15 75 466 9 260 16 Fussa 福生市 10,16 58 618 5 769 17 Komae 狛江市 6,39 81 326 12 727 18 Higashiyamato 東大和市 13,42 85 857 6 398 19 Kiyose 清瀬市 10,23 74 642 7 296 20 Higashikurume 東久留米市 12,88 116 897 9 076 21 Musashimurayama 武蔵村山市 15,32 72 275 4 718 22 Tama 多摩市 21,01 148 511 7 069 23 Inagi 稲城市 17,97 89 344 4 972 24 Hamura 羽村市 9,90 56 079 5 665 25 Akiruno あきる野市 73,47 81 315 1 107 26 Nishitōkyō 西東京市 15,75 200 098 12 705 27 Mizuho 瑞穂町 16,85 33 624 1 995 28 Hinode 日の出町 28,07 17 003 606 29 Hinohara 檜原村 105,41 2 271 22 30 Okutama 奥多摩町 225,53 5 264 23 Yhteensä 1 160,06 4 205 400 3 625 == Lähteet == == Aiheesta muualla == Luokka:Tokion prefektuuri
Edvard Sirkkunen

Edvard Sirkkunen () oli suomalainen jääkärivänrikki. Hän oli sotilaskoulutuksensa Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa esikuntavääpelinä Valkoisen armeijan jääkärijoukoissa.Suomen jääkärien elämäkerrasto 1938.Suomen jääkärien elämäkerrasto 1975. ==Perhe ja opinnot== Hänen vanhempansa olivat torppari Malakias Sirkkunen ja Leena-Stiina Munne. Hänet vihittiin avioliittoon vuonna 1919 Vera Angeliga Tobbejin kanssa. Hän kävi kansakoulun ja Vaasan kauppakoulun. ==Jääkärikausi== Sirkkunen työskenteli konttoristina ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 10. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== Sirkkunen saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan aluksi 3. Jääkärirykmentin 7. jääkäripataljoonan 2. komppaniaan, josta hänet siirrettiin pataljoonan esikuntavääpeliksi 29. maaliskuuta 1918 ja joukkueenjohtajaksi 3. komppaniaan 12. huhtikuuta 1918alkaen. Hän osallistui sisällissodan taisteluihin Tampereella, Aittolahdessa, Lyykylässä, Mannikkalassa ja Talissa. ==Sisällissodan jälkeinen aika== Sirkkunen jäi sisällissodan jälkeen palvelukseen 3. Jääkärirykmenttiin, josta muodostettiin myöhemmin aluksi Savon jääkärirykmentti 3 ja sitten Uudenmaan rykmentti. Rykmentissä hän toimi nuorempana upseerina ja adjutanttina II pataljoonassa. Hän erosi armeijasta 31. maaliskuuta 1920 ja työskenteli sen jälkeen kirjanpitäjänä Lahden saha oy:ssä 30. syyskuuta 1922 saakka, jonka jälkeen hän harjoitti omaa puutavaraliikettä vuoden 1923 loppuun saakka. Myöhemmin hän työskenteli eri puutavaraliikkeiden palveluksessa ja itsellisenä yrittäjänä. Siviilitoimiensa ohella hän toimi myös suojeluskuntajärjestössä Lahdessa ja Helsingissä, joista hän Lahdessa toimi vuosina 1921-1924 suojeluskunnan komppanianpäällikkönä. Hänet on haudattu Malmin haurausmaahan. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1893 syntyneet Luokka:Vuonna 1934 kuolleet
Phil Boggs

Philip George "Phil" Boggs (29. joulukuuta 1949 Akron, Ohio – 4. heinäkuuta 1990 Miami, Florida) oli yhdysvaltalainen uimahyppääjä. Hän kilpaili vuoden 1976 kesäolympialaisissa Montrealissa ja voitti kultamitalin miesten kolmen metrin ponnahduslaudassa. Hän on myös ainoa ponnahduslaudan maailmanmestaruuden kolmesti (1973, 1975, 1978) voittanut mies.Phil Boggs Biography and Olympic Results | Olympics at Sports-Reference.com Boggs sai Pan-Amerikan kisoissa ponnahduslaudassa kaksi hopeamitalia (1975, 1979) ja kerroshypyissä yhden pronssimitalin (1979). Hän oli myös moninkertainen AAU-mestariISHOF - Phil Boggs (USA) - 1985 Honor Diver ja voitti NCAA-mestaruuden 1971. Boggs otettiin International Swimming Hall of Fameen vuonna 1985. Boggs valmistui Florida State Universitysta vuonna 1971 ja liittyi Yhdysvaltain ilmavoimiin; hän oli olympiakullan saadessaan kapteeni. Hän palveli vuoteen 1976 ja opiskeli sitten Michiganin yliopiston lakikoulussa. Hän valmistui vuonna 1979 ja toimi Greenberg Trauigin palveluksessa. Hän meni naimisiin uimari Jodi Fordin kanssa. Kun Boggs oli 39-vuotias, hänellä todettiin imusolmukesyöpä, ja hän kuoli kotonaan seitsemän kuukautta sairastettuaan.The New York Times: Phil Boggs, 40, Diving Champion Who Won Olympic Gold Medal == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiavoittajat Luokka:Vuonna 1949 syntyneet Luokka:Vuonna 1990 kuolleet
Thomas Gompf

Thomas Eugen ”Tom” Gompf (s. 17. maaliskuuta 1939 Dayton, Ohio) on yhdysvaltalainen uimahyppääjä, joka sai pronssimitalin kymmenen metrin kerroshypyissä vuoden 1964 kesäolympialaisissa Tokiossa. Hän voitti myös muun muassa AAU-mestaruuksia.Tom Gompf – International Swimming Hall of Fame Kilpauransa jälkeen Gompf on toiminut muun muassa valmentajana Miamin yliopistolla ja vuonna 1972 tuomarina olympialaisissa. Vuosina 1976 ja 1984 hän oli Yhdysvaltain olympiajoukkueen valmentaja/johtaja. Vuosina 1977–2000 hän kuului jäsenenä Yhdysvaltain olympiakomitean toimeenpanevaan johtokuntaan. Gompf opiskeli Ohion valtionyliopistossa, toimi luutnanttina maansa ilmavoimissa ja oli myöhemmin National Airlinesin lentäjä. Hän on kuulunut International Swimming Hall of Fameen vuodesta 2002. == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiamitalistit Luokka:Vuonna 1939 syntyneet Luokka:Elävät henkilöt
George Gaidzik

George William Gaidzik (22. helmikuuta 1885 Chicago – 25. elokuuta 1938 Michiganjärvi) oli yhdysvaltalainen uimahyppääjä. Hänen vanhempansa olivat puolalaisia maahanmuuttajia. Hän ylsi vuoden 1908 kesäolympialaisissa jaetulle pronssille ponnahduslaudassa ja kilpaili myös kerroshypyissä, mutta jäi mitaleitta sijoittuen viidenneksi. Gaidzik osallistui vielä vuoden 1912 kesäolympialaisiin kaikissa kolmessa uimahyppylajissa saamatta kuitenkaan yhtään mitalia.George Gaidzik Biography and Olympic Results | Olympics at Sports-Reference.com Gaidzik myös voitti AAU-mestaruuksia. Hän ja hänen 15-vuotias poikansa kuolivat äkillisen myrskyn kaadettua heidän veneensä Michiganjärvellä. == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiamitalistit Luokka:Vuonna 1885 syntyneet Luokka:Vuonna 1938 kuolleet
Richard Johansson

Carl Richard Johansson (18. kesäkuuta 1882 Gävle – 24. heinäkuuta 1952 Gävle) oli ruotsalainen taitoluistelija. Hän kilpaili vuoden 1908 kesäolympialaisissa Lontoossa ja sai miesten yksinluistelussa hopeaa. Pariluistelussa hän sai vuoden 1909 maailmanmestaruuskilpailuissa pronssia Gertrud Strömin kanssa.Richard Johansson Biography and Olympic Results | Olympics at Sports-Reference.com == Lähteet == Luokka:Ruotsalaiset taitoluistelijat Luokka:Ruotsalaiset olympiamitalistit Luokka:Vuonna 1882 syntyneet Luokka:Vuonna 1952 kuolleet
George Breen

George Thomas Breen (19. heinäkuuta 1935 Buffalo, New York – 9. marraskuuta 2019George T. Breen, 84, Buffalo native and four-time Olympic medalist ) oli yhdysvaltalainen uimari. Hän sai vuosien 1956 ja 1960 kesäolympialaisissa yhteensä yhden hopeamitalin ja kolme pronssia. Hän voitti myös 22 AAU-mestaruutta ja teki kuusi maailmanennätystä. Vuoden 1956 olympialaisissa hän paransi 1 500 metrin vapaauinnin maailmanennätystä kolmellatoista sekunnilla; lopulta hän kuitenkin sijoittui kilpailussa kolmanneksi.George Breen Biography and Olympic Results | Olympics at Sports-Reference.com Breen aloitti vakavan uintiharrastuksen vasta 17-vuotiaana. Hän opiskeli Cortland Statessa ja täydensi opintojaan Indianassa. Myöhemmin hänestä tuli Pennsylvanian yliopiston uinnin päävalmentaja. Hänet otettiin International Swimming Hall of Fameen vuonna 1975.ISHOF - George Breen (USA) - 1975 Honor Swimmer == Lähteet == Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1935 syntyneet Luokka:Vuonna 2019 kuolleet
Hey Tonight

Hey Tonight on Creedence Clearwater Revival -yhtyeen vuonna 1970 ilmestyneelle Pendulum-albumille sisältyvä suoraviivainen rock-kappale. Tammikuussa 1971 se ilmestyi myös singlenä yhdessä kappaleen ”Have You Ever Seen the Rain?” kanssa, ja nousi muun muassa listaykköseksi Länsi-Saksassa. Kun yhtyeen laulaja-kitaristi John Fogerty kirjoitti kappaleen, hänen veljensä Tom Fogerty oli lähdössä yhtyeestä. Kappaleen on katsottu olevan Johnin uskomus siihen, että jatkossa asiat sujuisivat hetkellisistä vastoinkäymisistä huolimatta. Tom jätti yhtyeen lopulta tammikuussa 1971 – samassa kuussa, jolloin single ilmestyi. ==Kappaleet singlellä== A-puoli # B-puoli # * *A- ja B-puolten paikka vaihteli valtioittain. ==Lähteet== Luokka:Creedence Clearwater Revivalin kappaleet Luokka:Vuoden 1970 kappaleet
James Bradford

James Edward ”Jim” Bradford (1. marraskuuta 1928 Washington DC – 13. syyskuuta 2013 Silver Spring, Maryland) oli yhdysvaltalainen painonnostaja ja olympiamitalisti. Bradford saavutti Helsingissä 1952 olympiahopeaa yli 90 kg:n sarjassa. Uudemman kerran hän kilpaili olympiatasolla Roomassa 1960, jossa hän myös sai hopeaa.Jim Bradford Bio, Stats and Results | Olympics at Sports-Reference.com Bradford voitti AAU-tittelit vuosina 1960 ja 1961. Hän saavutti lisäksi neljä hopeamitalia MM-kilpailuissa – vuonna 1951 hän jäi toiseksi John Davisille, vuonna 1954 Norbert Schemanskylle, vuonna 1955 Paul Andersonille ja vuonna 1959 Juri Vlasoville. Vlasov voitti Bradfordin myös vuoden 1960 kesäolympialaisissa. == Lähteet == Luokka:Yhdysvaltalaiset painonnostajat Luokka:Yhdysvaltalaiset olympiamitalistit Luokka:Vuonna 1928 syntyneet Luokka:Vuonna 2013 kuolleet
Student Peace Prize

Student Peace Prize on norjalainen rauhanpalkinto, joka myönnetään joka toinen vuosi opiskelijalle tai opiskelijajärjestölle, joka on tehnyt merkittävää työtä rauhan edistämiseksi tai vaikuttanut ihmisoikeuksien edistämiseen. Palkinto annetaan kaikkien norjalaisten opiskelijoiden nimissä ja toimintaa johtaa Student Peace Prize -sihteeristö Trondheimissä, joka valitsee kansallisen nimityskomitean. Komiteaan kuuluu edustajia yliopistoista ja korkeakouluista ympäri Norjaa sekä myös itsenäinen Peace Prize -komitea joka myöntää palkinnon. Palkintotilaisuus pidetään International Student Festivalin aikaan Trondheimissä. ==Komitea== Peace Prize -komitea on vuodesta 2010 lähtien koostunut yhdeksästä jäsenestä, joista neljä tulee Norjan kansallisesta opiskelijaliitosta (NSO) ja yksi opiskelijoiden ja akateemikkojen kansainvälisen avun rahastosta (SAIH). Loput neljä ovat asiantuntijajäseniä, jotka eivät ole opiskelijoita. Vuoden 2011 komitean jäseniä olivat muun muassa Nobelin rauhanpalkintokomitean entinen puheenjohtaja, Ole Danbolt Mjøs, Norjan entinen kauppaministeri ja tämän hetkinen Norjan Punaisen Ristin pääsihteeri, Børge Brende sekä Gro Holm, toimittaja Norjan Yleisradiosta (NRK). Entisten komiteajäsenten joukkoon kuuluvat esimerkiksi entinen pääministeri ja Oslo Center for Peace and Human Rightsin johtaja Kjell Magne Bondevik, Norwegian Institute of International Affairsin johtaja Jan Egeland, International Peace Research Institute Oslon (PRIO) entinen johtaja Stein Tønnesson sekä Norjan entinen ulkoministeri ja Norjan Punaisen Ristin puheenjohtaja, Thorvald Stoltenberg. ==Ehdokkuudet== Ehdokkuusneuvosto hyväksyy ehdotuksia kaikilta kiinnostuneilta osapuolilta. Ehdokkaiden täytyy olla joko opiskelijoita tai opiskelijajärjestö. Ehdokkuusneuvosto koostuu norjalaisista yliopisto- ja korkeakouluopiskelijoista. ==Palkinto== Palkintosumma on vuodesta 2009 lähtien ollut 50 000 Norjan kruunua (noin 5 000 euroa), ja palkittu kutsutaan palkintoseremoniaan Trondheimiin International Student Festivalin aikaan. Palkinnon saaja tai valittu edustaja lähtee tämän jälkeen tutustumaan norjalaisiin kaupunkeihin, jolloin hänellä on mahdollisuuden tutustua humanitaarisiin järjestöihin ja eturivin poliitikoihin. == Student Peace Prizen vastaanottajat== Vuosi saaja Maa tai järjestö 1999 ETSSC- opiskelijajärjestö Universitetsavisa: Fredsprisvinnar i live 1999 Antero Benedito da Silva 2001 All Burma Federation of Student Unions- opiskelijajärjestö Myanmar 2001 Min Ko Naing Uniforum: Fredspris til burmesisk studentunion Myanmar 2003 ZINASU-opiskelijajärjestö NRK Trøndelag: Delte ut fredspris 2005 ACEU-opiskelijajärjestö Adresseavisen: Får fredspris i dag 2007 Charm Tong Myanmar Adresseavisen: Studentenes fredspris 2007 til Bruma: - Jeg er veldig glad for prisen 2009 Elkouria Amidane NRK.no: Fredspris til aktivist 2011 Duško Kostić Stavanger Aftenblad: Romfolk-forkjemper får Studentenes Fredspris 2013 Majid Tavakoli Student Peace Prize goes to imprisoned Iranian student 2015 Ayat Al-Qurmezi 2017 Hajer Sharief == Lähteet == ==Aiheesta muualla== * Student Peace Prizen viralliset sivut * ISFiT:n viralliset sivut Luokka:Rauhanpalkinnot
Prince Rupertin rautatieasema

Prince Rupertin rautatieasema on rautatieliikennepaikka Prince Rupertin kaupungissa, Brittiläisen Kolumbian provinssissa Kanadassa. Nykyinen asema sijaitsee lähellä BC Ferries- ja Alaska Marine Highway -lauttayhtiöiden satamia. Nykyisin ainoa juna asemalta on Via Railin Skeena, joka kulkee Prince Georgen kaupungin kautta Albertassa sijaitsevaan Jasperiin. == Historia == Charles Melville Hays, Grand Trunk Pacific Railwayn johtaja päätti rakennuttaa kaupunkiin rautatien. Siellä sijainneen luonnonsataman johdosta Hays toivoi rautatien olevan tärkeä rahtireitti itään, yli Tyynenmeren. Ensimmäinen juna Winnipegistä Prince Rupertiin saapui 9. huhtikuuta 1914. Grand Trunk Pacific Railway ajautui myöhemmin taloudellisiin vaikeuksiin, ja yhdistettiin 12. heinäkuuta 1920 kansalliseen Canadian National Railway -yhtiöön. Nykyisin VIA Rail hoitaa matkustajaliikennettä Prince Rupertista Jasperiin. Prince Rupertin asema määriteltiin vuonna 1992 historialliseksi rautatieasemaksi. == Lähteet == Luokka:Brittiläisen Kolumbian rautatieliikennepaikat
Jomalvikin kanava

Jomalvikin kanava on Tammisaaressa Raaseporissa Jomalvikenin ja Edesvikenin välissä sijaitseva avokanava. Kanava on 450 metriä pitkä ja sillä on syvyyttä noin yksi metri. Kanavaa alettiin rakentaa vuoden 1937 loppupuolella. Sen tarkoituksena oli lyhentää saaristossa asuvien matkaa Tammisaareen kymmenellä kilometrillä. Sotavuodet 1939-1945 viivästyttivät rakennustöitä kymmenellä vuodella. Kanava valmistui lopulta vuonna 1951. Kanavan ylittävä silta yhdistää Gullön saaren Degerön saareen. Alun perin Gullön ja Degerön saarten välinen salmi ei ole ollut nykyisen kanavan paikalla vaan siitä noin kilometri länteen nykyisen Sundängenin kohdalla. Vielä ruotsalaisten sotilaskartoittajien 1700-luvun loppupuolella tekemässä rekognosointikartassa salmi nykyisen Sundängenin kohdalla näkyy kokonaan avovetenä. Vuonna 1880 tehdyssä merikartassa salmi on jo ummessa. Kesäkuussa 2010 kanavassa sattui vakava veneonnettomuus, jossa kuoli yksi ihminen. == Lähteet == == Aiheesta muualla == * Suomen kanavat - Jomalvik Luokka:Suomen kanavat Luokka:Raaseporin liikenne Luokka:Tammisaari
Leander

Leander tarkoittaa muun muassa seuraavia: ==Etunimi== * Leander, miehen etunimi ==Sukunimi== * Adolf Leander (1833–1899), suomalainen sotilaskapellimestari ja säveltäjä * Adolphine Leander, Adée Flodin (1873–1935), suomalainen laulaja * Axel Leander (1888–1958), ruotsalainen poliitikko * Börje Leander (1918–2003), ruotsalainen jalkapalloilija * Esther Leander (s. 1970), kenialais-suomalainen projektipäällikkö ja monikulttuurisen työn asiantuntija * George Leander (1883–1904), yhdysvaltalainen urheilija * Gunnar Larsson-Leander (1918–2020), ruotsalainen tähtitieteilijä * Gus Leander (1909–1980), ruotsalainen kuvittaja * Gustaf Leander (1816–1853), suomalainen muurarimestari ja arkkitehti * Helena Leander (s. 1982), ruotsalainen poliitikko * Inez Leander (1878–1959), ruotsalainen kuvataiteilija, graafikko och kirjailija * Kaarlo Leander (1891–1970), suomalainen liikemies ja Tampereen linja-autoliikenteen pioneeri * Kathy Leander (s. 1963), sveitsiläinen laulaja * Lauri Leander (1893–1968), suomalainen jääkärieversti ja toimitusjohtaja * Margot Leander (s. 1895), saksalainen oopperalaulaja * Nils Leander (1905–1990), ruotsalainen näyttelijä * Oski Leander (1873–1942), suomalainen rakennusmestari, Sortavalan kaupunginkamreeri ja pankinjohtaja * Per Johan Herman Leander (1831–1907), ruotsalainen filosofi * Pontus Leander (1872–1935), ruotsalainen orientalisti * Richard Leander, oik. Richard von Volkmann (1830–1889), saksalainen lääkäri ja runoilija * Sigfrid Leander (1893–1981), ruotsalainen kirjailija * Ulrik Leander (1858–1938), ruotsalainen vankilanjohtaja * Zarah Leander (1907–1981), ruotsalainen laulaja == Entisenä sukunimenä == * Väinö Laurola, vuoteen 1920 Leander (1882–1935), suomalainen arkkitehti ja pankinjohtaja ==Laivastojen aluksia== ;Britannian kuninkaallinen laivasto * Leander-luokka (fregatti, 1848) 50-tykkisten 32-naulaisten fregattiluokka * Leander-luokka (risteilijä, 1882) panssarikansiristeilijäluokka * Leander-luokka (risteilijä) kevyt risteilijäluokka * Leander-luokka (fregatti) fregattiluokka * HMS Leander (1780), Portland-luokan 52-tykkinen neljännen luokan alus * HMS Leander (1813), 58-tykkinen neljännen luokan alus * HMS Leander (1848), Leander-luokan 50-tykkinen neljännen luokan alus * HMS Leander (1882), Leander-luokan panssarikansiristeilijä * HMS Leander (F109), Leander-luokan fregatti ;Uuden- Seelannin laivasto * HMNZS Leander, Leander-luokan kevyt risteilijä ==Muita== * Leander, vuonna 1991 julkaistu tasohyppelypeli * Leander adspersus katso leväkatkarapu ==Katso myös== *Leandros
Leandros

Leandros tarkoittaa muun muassa seuraavia: *Leandros kreikkalaisessa tarussa Herosta ja Leandroksesta *Vicky Leandros, kreikkalainen laulaja *Leo Leandros, kreikkalainen muusikko ja säveltäjä
Adée Leander-Flodin

Adée Leander-Flodin, oikea nimi: Adolphine Thérèse Leander-Flodin, (29. toukokuuta 1873 Helsinki – 6. heinäkuuta 1935Kuka kukin oli, (Wikiaineisto) Rooma, Italia) oli suomalainen ooppera- ja konserttilaulaja, äänialaltaan sopraano.Adée Leander-Flodin kuollut, Helsingin Sanomat, 07.07.1935, nro 178, s. 6, Kansalliskirjaston digitaaliset aineistot. Viitattu 07.07.2024 Leander- Flodin oli Suomen kaartin sotilaskapellimestariAdee Leander-Flodin (1873-1935), Yle, äänilevystö, viitattu 14.11.2021 Adolf LeanderinFlodin 2. Leander-F., Adée, Tietosanakirja, osa 2, palsta 1124. Tietosanakirja- osakeyhtiö 1910 (Runeberg.org) ja Mathilda Emilie Fagerlundin tytär. Leander- Flodin kävi Helsingissä ruotsalaisen tyttökoulun ja Helsingin Musiikkiopiston, jossa hän opiskeli laulua, teoriaa ja pianonsoittoa. Leander-Flodin opiskeli laulua Suomessa Abraham Ojanperän ja Emilie Mechelinin johdolla ja Pariisissa 1893–1898 valtion stipendin turvin Rosine Laborden oppilaana. Hänet oli Pariisissa kiinnitetty Opéra Comiqueen 1897–1898, ja hän piti konsertteja sekä Euroopassa että Etelä-Amerikassa. Vuonna 1898 Leander-Flodin teki laajan konserttikiertomatkan aina Etelä-Amerikkaan saakka, jossa hän oleskeli vuoden ajan toimien laulajattarena ja laulunopettajana. Europpaan palattuaan hän konsertoi muun muassa Tukholmassa ja Norjassa. Leander-Flodin avioitui vuonna 1900 musiikkikriitikko, säveltäjä Karl Flodinin kanssa, joka seurasi mukana konserttikiertueilla. Pariskunta muutti Buenos Airesiin 1908, jossa hän oli jo 1898 konsertoinut mutta palannut Suomeen isänsä sairastuttua. Hän toimi siellä myös laulunopettajana.Adée Flodin, Svensk Musiktidning 13.11.1900 (Runeberg.org) Pariskunta palasi 1925 Suomeen, ja miehensä kuoltua vuonna 1925 Leander-Flodin muutti Roomaan.Karl Flodin, Biografiasampo, viitattu 14.11.2021 Kuolemaansa saakka hän toimi Roomassa laulunopettajana. Leander-Flodin kuoli 62-vuotiaana Roomassa heinäkuussa 1935Otavan Iso tietosanakirja osa 2, palsta 1415. Pariisissa samaan aikaan laulanut Aino Ackté piti Leander-Flodinia kilpailijanaan ja kirjoitti tästä kitkeriä kommentteja. ==Lähteet== ==Kirjallisuutta== * Sivu 444. * Luokka:Suomalaiset sopraanot Luokka:Vuonna 1873 syntyneet Luokka:Vuonna 1935 kuolleet
Erik Humbla

Erik Humbla (k. 3. toukokuuta 1710 Kjula, Ruotsi) oli ruotsalainen pappi ja lintutieteilijä. Erik Humbla oli syntyisin Ruotsin Smålandista, Närkestä. Isä Petter Humbla toimi kappalaisena Svennevadissa. Äidin nimi ei ole tiedossa, mutta hänen isänsä oli Svennevadin kirkkoherra Jonas Blybergius. Erik kävi Strängnäsin lukion ja tuli opiskelemaan Turun Akatemiaan lukukaudella 1678–1679. Hänen pro exercitio väitöksensä käsitteli jäälintua eli kuningaskalastajaa. Väitöksen ohjaajana toimi Anders Wanochius helmikuussa 1682 (Disputatio Physica de Halcyone). Väitös oli akatemian ensimmäinen lintua tarkasteleva väitöskirja. Humblan pro gradu käsitteli kruunun alamaisia ja heiltä odotettavia vaatimuksia. Se tarkastettiin kolme vuotta myöhemmin 1685, ohjaajana toimi Daniel Achrelius. Humbla suoritti maisterin tutkinnon, jonka jälkeen hän palasi Ruotsiin, jossa hänet vihittiin papiksi Strängnäsin hiippakunnassa 1686. Humbla nimitettiin Dunkerin kirkkoherran apulaiseksi. Vuonna 1688 Humbla ryhtyi opettajaksi. Hänestä tuli Strängnäsin lukion kaunopuheisuuden ja runousopin lehtori. 1693 hänet valittiin lukion toiseksi teologian lehtoriksi. Samaan aikaan hän oli palkkapitäjänsä Aspön kirkkoherra. 1694 hänet nimitettiin Kjulan kirkkoherraksi, missä virassa hän sitten toimi kuolemaansa asti. Erik Humbla oli kahdesti avioliitossa. Ensimmäinen puoliso oli Erik Hambreliuksen tytär. Toinen vaimo oli Maria Gudmundsdotter Lithovius, jonka isä oli Eskilstunan kirkkoherra Gudmund Lithovius. == Lähteet == * Lehikoinen, Esa ym.: Suomen lintutieteen synty – Turun Akatemian aika. Faros, Turku 2009 ISBN 978-952-5710-04-5 ===Viitteet=== ==Aiheesta muualla== *Väitöskirjan käännös (osa) http://www.faroskustannus.fi/ Luokka:Ruotsalaiset papit Luokka:Ruotsalaiset ornitologit Luokka:Syntymävuosi puuttuu Luokka:Vuonna 1710 kuolleet
Legion

Legion tarkoittaa muun muassa seuraavia: *Legion, yhdysvaltalaisen Deicide- yhtyeen albumi vuodelta 1992 *Legion, Scott Stewartin ohjaama elokuva vuodelta 2010 *Legion, Noah Hawleyn ohjaama televisiosarja *LEGION, tekoäly strategiapelissä Command & Conquer 3: Kane’s Wrath ;Britannian kuninkaallinen laivasto * HMS Legion (1914), Laforey-luokan hävittäjä * HMS Legion (G74), L-luokan hävittäjä. ==Katso myös== *Legioona *Kunnialegioona *Legionella
Leopard

Leopard tarkoittaa muun muassa seuraavia: * FS Léopard (1924), hävittäjä ;Britannian kuninkaallinen laivasto * Leopard (1635), 34-tykkinen alus * HMS Leopard (1659), 54-tykkinen alus * HMS Leopard (1672), 6-tykkinen polttolaiva * HMS Leopard (1703), 54-tykkinen neljännen luokan alus * HMS Leopard (1741), 50-tykkinen neljännen luokan alus * HMS Leopard (1790), 50-tykkinen neljännen luokan alus * HMS Leopard (1794), 4-tykkinen alus * HMS Leopard (1850),puurunkoinen siipiratasfregatti * HMS Leopard (1897), Avon-luokan torpedovenehävittäjä * HMS Leopard (F14), Leopard-luokan fregatti ;Panssarivaunuja **Leopard 1, saksalainen panssarivaunu **Leopard 2, saksalainen panssarivaunu ;Muut *Leopard 6 Litre Roadster, puolalainen urheiluautomalli *Leopard Automobile, puolalainen autotehdas ==Katso myös== *Leopardi
Owen

Owen voi tarkoittaa seuraavia: * Owen, miehen etunimi * Owen, Ouen, pyhimys * Owen-konepistooli, australialainen konepistooli * Owen, seuraavien henkilöiden sukunimi: ** Arthur Owen (1915–2000), brittiläinen Formula 1 -kuljettaja ** Beverley Owen (1937–2019), yhdysvaltalainen näyttelijä ** Bill Owen (1914–1999), englantilainen näyttelijä ** Chris Owen (s. 1980), yhdysvaltalainen näyttelijä ** Clive Owen (s. 1964), englantilainen näyttelijä ** Cris Owen (s. 1960), ruotsalainen muusikko ** David Owen (s. 1938), brittiläinen poliitikko ** John Owen (1827–1901), englantilainen pappi ja shakinpelaaja ** Kai Owen (s. 1975), walesilainen näyttelijä ** Ken Owen (s. 1970), englantilainen rumpali ** Laurence Owen (1944–1961), yhdysvaltalainen taitoluistelija ** Mark Owen (s. 1972), brittiläinen popmuusikko ** Michael Owen (s. 1979), englantilainen jalkapalloilija ** Michael Owen, muutaman australialaisen kirjailijan yhteinen nimimerkki ** Richard Owen (1804–1892), brittiläinen eläintieteilijä, anatomi ja paleontologi ** Robert Owen (1771–1858), brittiläinen sosiaalipolitiikan ja osuustoiminnan uranuurtaja ** Samuel Owen (1774–1854), brittiläis-ruotsalainen mekaanikko, keksijä ja liikemies ** Syd Owen (1922–1998), englantilainen jalkapalloilija, ** Wilfred Owen (1893–1918), brittiläinen runoilija.
Sauna-à-go-go

Sauna-à-go-go on suomalaisen Jaakko Salon orkesterin studioalbumi vuodelta 1972. Albumin kappaleet ovat perinteisiä suomalaisia iskelmiä ja kansanlauluja, jotka Jaakko Salo on sovittanut minuutin parin mittaisiksi poptyylisiksi instrumentaaliesityksiksi. Levykannen kuvassa paljasrintainen nainen istuu saunan lauteilla. Takakannessa kuvan käyttöluvasta kiitetään Instrumentariumin tuolloin omistamaa Metos-kiuastehdasta ja kerrotaan suomalaisesta saunasta englanniksi, ruotsiksi ja saksaksi.More images, Jaakko Salo Orchestra* – Sauna-À-Go-Go. Discogs-äänitetietokanta. Viitattu 30.10.2021. Kansitaiteen ja sovitusten samankaltaisuuden perusteella albumi on jatkoa Jaakko Salon vuonna 1970 Scandialle levyttämälle albumille Koskis-à-go- go. Sarja jatkui pari vuotta myöhemmin Olli Heikkilän instrumentaalialbumilla Sisu-à-go-go (Scandia 1974). == Kappaleet == === A-puoli === # # # # # # # # # # # # # # # # ===B-puoli=== # # # # # # # # # # # # # # # == Lähteet == Luokka:Vuoden 1972 albumit Luokka:Suomalaiset albumit
Sisu-à-go-go

Sisu-à-go-go on suomalaisen Olli Heikkilän orkesterin studioalbumi vuodelta 1974. Se ilmestyi Scandia-levymerkillä (SLP 611). Albumin kappaleet ovat perinteisiä suomalaisia iskelmiä ja kansanlauluja, jotka Olli Heikkilä on sovittanut minuutin parin mittaisiksi poptyylisiksi instrumentaaliesityksiksi. Kansitaiteen ja sovitusten samankaltaisuuden perusteella albumi on ilmeisesti jatkoa Jaakko Salon Scandialle levyttämille instrumentaalialbumeille Koskis-à- go-go (1970) ja Sauna-à-go-go (1972). Levynkannen kuvassa on järvimaisemaa halkova tie, jolla tiukkoihin shortseihin pukeutunut tyttö liftaa Sisu- merkkiseen rekka-autoon. Takakannen alalaidassa on teksti Sisu trucks are of Finnish first-rate quality. Takakannessa on myös Tim Andrewsin allekirjoittama englanninkielinen kansiteksti, jossa selvitetään suomalaista sisu-käsitettä. Siinäkin viitataan Sisu-kuorma-autoihin.More images, Olli Heikkilä Orchestra* – Sisu-À-Go-Go. Discogs-äänitetietokanta. Viitattu 30.10.2021. Sarjan muiden albumien tapaan tämänkään kansitiedoissa ei mainita levyllä esiintyviä muusikoita. ==Kappaleet== ===A-puoli=== # # # # # # # # # # # # ===B-puoli=== # # # # # # # # # # # # ==Lähteet== Luokka:Vuoden 1974 albumit Luokka:Suomalaiset albumit
William R. King

William Rufus DeVane King (7. huhtikuuta 1786 – 18. huhtikuuta 1853) oli yhdysvaltalainen demokraattinen poliitikko, ja maansa varapresidentti vuonna 1853. Hän kuoli vain 45 päivän jälkeen, sairastuttuaan tuberkuloosiin. Ennen varapresidentiksi tuloa hän oli toiminut Yhdysvaltain edustajainhuoneen jäsenenä Pohjois-Carolinasta ja Yhdysvaltain senaatin jäsenenä Alabamasta sekä diplomaattina Ranskassa. == Lähteet == * * Luokka:Yhdysvaltain varapresidentit Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Yhdysvaltalaiset diplomaatit Luokka:Vuonna 1786 syntyneet Luokka:Vuonna 1853 kuolleet
Power Balance

Power Balance oli yhdysvaltalainen urheilurannekkeita valmistanut yhtiö. Sen perustivat veljekset Josh Rodarmel ja Troy Rodarmel vuonna 2007. Tuote koostui muovirannekkeesta, johon oli kiinnitetty tinasta valmistettu hologrammi. Yhtiö väitti rannekkeen tuottavan käyttäjälleen enemmän voimaa, joustavuutta ja tasapainoa. Sitä mainostivat kansainväliset urheilutähdet kuten Rubens Barrichello ja Shaquille O'Neal sekä suomalainen jääkiekkotähti Teemu Selänne. Urheilukanava ESPN:n mukaan yhtiö myi ranneketta arvionsa mukaan yli sadan miljoonan euron arvosta vuonna 2010. Skepsis ry myönsi vuoden 2010 Huuhaa- palkinnon ranneketta maahan tuovalle Pryme Sports Oy:lle ja erikoismaininnan S-ryhmälle tuotteen markkinoinnista asiakaslehdessään ja Internet-sivuillaan. Yhdistyksen mukaan rannekkeeseen sijoitettu tinapaperi on vaaraton, mutta koko tuote on hyödytön ja sitä markkinoidaan valheellisilla väittämillä. Samaten kritisoidaan tieteelle täysin tuntemattomia käsitteitä kuten ”sähkömagneettinen taajuus”, jonka väitetään tallentuvan rannekkeen hologrammiin. Lisäksi yhdistys pitää väitettä tasapainon lisääntymisestä outona, sillä ihmisen tasapainoaistielimet sijaitsevat korvassa. Power Balance -yhtiö myönsi Australiassa, etteivät väitteet rannekkeen väitetyistä tasapaino-ominaisuuksista pidä paikkaansa. Yhtiö lupasi australialaisille asiakkailleen rahansa takaisin, mikäli kokevat tulleensa huijatuiksi. Yhtiö meni konkurssiin syksyllä 2011. == Lähteet == Luokka:Uskomuslääkintä Luokka:Yhdysvaltalaiset yritykset
HMS Affleck

HMS Affleck (viirinumero K462) oli Britannian kuninkaallisen laivaston Captain-luokan fregatti toisessa maailmansodassa. Alus oli Lend-Lease- sopimuksen nojalla Yhdysvalloista saatu Buckley-luokan saattuehävittäjä USS Oswald, joka luokiteltiin Kuninkaallisessa laivastossa fregatiksi. Se nimettiin Yhdysvaltain vapaussodan vuoden 1780 kuutamotaistelussa 74-tykin linjalaivaa HMS Bedfordia komentaneen Sir Edmund Affleckin mukaan. == Valmistus == Alus tilattiin 10. tammikuuta 1942 Bethlehem-Hingham Shipyard Inc.:ltä Hinghamista Massachusettsista Yhdysvalloista, missä köli laskettiin 5. huhtikuuta 1943. Alus laskettiin vesille paria kuukautta myöhemmin 30. kesäkuuta ja valmistui vielä samana vuonna 17. syyskuuta.Uboat.net - HMS Affleck == Palvelus == Affleck oli 1. saattajaryhmän johtoaluksena ja oli Pohjois-Atlantilla, Normandian maihinnousussa sekä Englannin kanaalissa. Pohjois-Atlantilla alus upotti 25. helmikuuta HMS Goren ja HMS Gouldin kanssa Saksan laivaston sukellusvene U-91:n, joka pakotettiin pintaan syvyyspommein ja upotettiin tykkitulella (). Sama osasto vahvennettuna HMS Garliesilla havaitsivat 29. helmikuuta Azorien koillispuolella sukellusvene U-358:n. Osasto seurasi sukellusvenettä 29 tunnin aikana yli sata mailia, jonka jälkeen Garlies ja Gore palasivat Gibraltarille. Affleck ja Gould jatkoivat seuraamista vielä yhdeksän tuntia, kun sukellusveneen laukaisema akustinen torpedo upotti Gouldin. Sukellusvene nousi pintaan, jolloin Affleck upotti sen tykkitulella ja syvyyspommein (). Sukellusveneen takaa-ajo oli toisen maailmansodan pisin.Franklin, Bruce Hampton s. 63 Gibraltarinsalmessa alus upotti 16. maaliskuuta syvyyspommein sukellusvene U-392:n () HMS Vanocin ja kolmen Yhdysvaltain laivaston ilmavoimien VP-63-laivueen Catalina-lentoveneen kanssa. Aluksen miehistö pelasti 27. huhtikuuta 1944 HMS Bentleyn kanssa 54 eloonjäänyttä panamalaisesta rahtialuksesta Colinista, jonka sukellusvene U-859 oli edellisenä päivänä torpedoinut Pohjois-Atlantilla (). Sukellusvene U-486 laukaisi 26. joulukuuta Cherbourgin edustalla kolme akustista torpedoa (GNAT) kohden 1. saattajaryhmän aluksia. Sukellusveneen miehistö havaitsi kolme räjähdystä, mutta ainoastaan Affleckiin ja HMS Calpeen osui torpedo. Affleck hinattiin satamaan, jossa se todettiin korjauskelvottomaksi. Alus poistettiin laivastoluettelosta heinäkuuhun 1945 mennessä ja palautettiin Yhdysvaltain laivastolle Britteinsaarilla.Franklin, Bruce Hampton s. 78 Alus myytiin 24. tammikuuta 1947 Portugalin kauppalaivastolle proomuna Nostra Senora de la Luz. Se romutettiin 1970. == Päälliköt == Aluksen päälliköinä olivat: *E. I. Pilditch *C. Gwinner ==Lähteet== * * === Viitteet === Luokka:Captain-luokan fregatit Luokka:Yhdistyneen kuningaskunnan toisen maailmansodan fregatit
Mountain Records

Mountain Records oli skotlantilaisen Derek Nicolsin perustama englantilainen levy-yhtiö, joka toimi vuosina 1975-1982. Sille levyttivät mm. Nicolsin manageroimat Nazareth ja Sensational Alex Harvey Bandhttp://www.flyingmusic.com/about-us/ artikkeli Flying Music-sivustolla. Muita artisteja olivat mm. Krazy Kat ja Baker Gurvitz Army. == Lähteet == == Aiheesta muualla == Mountain Recordsin katalogi Luokka:Brittiläiset levy- yhtiöt
Sijaishallitus

Sijaishallitus eli väliaikainen hallitus (joskus myös valtionhoitajakunta) on säännöllisen hallituksen asemasta toimiva hallitus. Erityisesti nimitystä käytetään monarkiassa ylintä hallitusvaltaa käyttävästä toimielimestä silloin, kun perustuslain mukaista valtionpäämiestä ei väliaikaisesti ole tai hän on estynyt ulkomaanmatkan tai sairauden vuoksi.Otavan iso tietosanakirja, Otava 1960–1965, hakusana väliaikainen hallitus. Sijaishallitusta voi johtaa perustuslain tai parlamentin määräämä sijaishallitsija. Tällaisena hallituksena voi toimia myös istuva valtioneuvosto. Joskus sijaishallitukseksi on nimitetty siirtomaassa toimivaa hallitusvallan edustustoa.Uusi tietosanakirja, Tietosanakirja oy 1960–1966, hakusana sijaishallitus. Sijaishallitsijaa eli hallituksen hoitajaa nimitetään myös regentiksi.Otavan iso tietosanakirja, hakusana regentti. ==Esimerkkejä== * Karjalan väliaikainen hallitus vuonna 1920 * Venäjän väliaikainen hallitus vuonna 1917 ==Katso myös== *Holhoojahallitus *Valtionhoitaja ==Lähteet== Luokka:Politiikan käsitteet Luokka:Hallitukset
KAS Eupen

Königliche Allgemeine Sportvereinigung Eupen (usein vain KAS Eupen tai Eupen) on vuonna 1945 perustettu belgialainen jalkapalloseura Eupenista. Kaudella 2010–2011 se pelasi ensimmäisen kerran Belgian pääsarjassa, Jupiler Pro Leaguessa. KAS Eupen pelaa kotiottelunsa Kehrweg Stadionilla. Seura toimii yhteistyössä italialaisen Parman kanssa. == Pelaajat ja valmentajat == == Aiheesta muualla == * KAS Eupenin virallinen sivusto Eupen
Gumbosavi

Gumbosavi ( tai gumbo clay) on geologiassa ja geotekniikassa käytetty nimitys kerrostuneelle Mississippin laakson savelle.Oxford english dictionary, Clarendon press 1989, ISBN 0-19-861186-2, hakusana gumbo. Gumbosavi on tahmeaa ja sen väri vaihtelee mustasta harmaaseen ja vihertävään. Sitä on yleisesti Yhdysvaltain eteläosissa. Monien kasvien kasvattaminen tällaisessa maaperässä on mahdotonta ilman eloperäisen aineksen lisäämistä, sillä gumbosavi estää veden ja hapen kulun maassa.Dave's Garden -sivusto Öljynporauksessa gumbosavi on tahmeiden, paisuvien savien yleisnimitys.Öljynporaussanasto Gumbo on afrikkalaisperäisten amerikkalaisten käyttämä englanninkielinen murresana, joka pohjautuu Angolassa käytettyyn sanaan kingombo. Gumbo on puhekielinen nimitys okra-kasville (Abelmoschus esculentus), jonka palkoja käytetään ruoanvalmistuksessa. Gumbokeitto ( tai gumbo) on okran paloilla suurustettu keitto. Keittokirjan American cooks mukaan gumbo ei nykyisin tarkoita okra- vihannesta vaan keittoa, joka sisältää okraa. Okrassa on paljon kasvilimaa, joka paksuntaa keiton hyytelömäiseksi. Keitto jakaa ihmisten mielipiteet, siitä joko pidetään tai sitä vihataan.Raholan syötäviä sanoja Gumbosavi lienee saanut nimensä keitosta, sillä molemmat ovat tahmeita, paisuvia aineita. ==Lähteet== Luokka:Maalajit
RJAN

RJAN tai RJaN eli Raketno-Jadernoje Napadenije (ven.: РЯН — акроним, обозначающий Ракетно-Ядерное Нападение) oli Neuvostoliiton tiedustelujärjestelmä, jonka avulla tarkkailtiin Yhdysvaltojen aikeita.A Cold War Conundrum: The 1983 Soviet War Scare , viitattu 1.12.2010 Operaation tarkoitus oli selvittää, oliko Ronald Reaganin hallinnolla suunnitelmia ensi- iskuista ydinaseella Neuvostoliittoon. Christopher Andrew and Vasili Mitrokhin (2000). The Mitrokhin Archive: The KGB in Europe and the West. Gardners Books. ISBN 0-14-028487-7. Sen käynnisti toukokuussa 1981 KGB:n silloinen johtaja Juri Andropov. Rjanin merkitys vahvistui, kun tuli tieto suunnitelmista sijoittaa Länsi-Saksaan Pershing-W50-ydinkärkiä. Ohjukset oli suunniteltu siten, että ne voitiin laukaista liikkuvista kulkuneuvoista, jolloin niiden paikantaminen olisi vaikeaa. Lentoaika Länsi-Saksasta Euroopan-puoleiseen Neuvostoliittoon oli vain neljästä kuuteen minuuttia (keskimääräinen lentoaika Länsi-Saksasta Moskovaan oli kuudesta kahdeksaan minuuttia), eikä neuvostoliittolaisilla siten olisi ollut juuri ollenkaan aikaa valmistautua. Ronald Reagan ilmoitti julkisesti SDI-ohjelman kehittämisestä 23. maaliskuuta 1983. Neuvostojohdon tulkinnan mukaan SDI-ohjelmalla oli tarkoitus tehdä Yhdysvallat haavoittumattomaksi neuvostohyökkäyksen suhteen, joten Yhdysvallat voisi laukaista ohjukset Neuvostoliittoon tarvitsematta pelätä vastaiskua. Tästä yllätyshyökkäyksen pelosta johtui Rjan-ohjelman äkillinen laajentuminen. Pelko saavutti huippunsa, kun Neuvostoliitto ampui alas korealaisen matkustajakoneen Moneronin saaren lähistöllä 1. syyskuuta 1983, sekä Nato- harjoituksen Able Archer 83 aikana. Neuvostoliitossa uskottiin, että Yhdysvaltojen ensi-isku oli lähellä. Operaatiota supistettiin 1984 projektin vetäjien Juri Andropovin ja puolustusministeri Dmitri Ustinovin kuoltua. == Lähteet == Luokka:Kylmä sota
KV Kortrijk

Koninklijke Voetbalclub Kortrijk (usein pelkästään KV Kortrijk tai KVK) on belgialainen jalkapalloseura Kortrijkista. Se pelaa Belgian pääsarjassa, Jupiler Pro Leaguessa, jonne se nousi kaudeksi 2008–2009. KV Kortrijkin kotikenttä on Guldensporenstadion. == Historia == KV Kortrijk perustettiin 1971, mutta seuran juuret ovat vuonna 1901 perustetussa SC Courtraisienissa. Seura yhdistyi FC Courtraisienin kanssa 1918 ja muutti nimensä Koninklijke Kortrijk Sportiksi 1951. Nykyinen seura syntyi, kun Koninklijke Kortrijk Sport ja vuonna 1923 perustettu Stade Kortrijk päättivät yhdistyä 1971. Kortrijk pelasi 1900-luvun alussa muutamia kausia pääsarjatasolla, mutta palasi sinne vasta 1976. Kahta kautta lukuun ottamatta se pelasi pääsarjatasolla vuoteen 1992 asti. Kaudeksi 1998–1999 Kortrijk nousi liigaan, mutta putosi heti. Seura meni konkurssiin 2001, minkä seurauksena se pudotettiin kolmannelle sarjaportaalle. Kortrijk nousi 2. divisioonaan 2004 ja pääsarjatasolle 2008. Kortrijk
Quod licet Iovi, non licet bovi

Quod licet Iovi, non licet bovi on latinankielinen fraasi, joka kirjaimellisesti käännettynä tarkoittaa ”Mikä sopii Juppiterille, ei sovi härälle.” Fraasin loi roomalainen näytelmäkirjailija Terentius, ja sillä viitataan kaksinaismoralismiin, joka sallii teon sopivan sosiaalisen aseman omaavalle ja siten etuoikeutetulle henkilölle samalla kieltäen sen muilta. Fraasin tausta on myytissä, jossa Zeus sieppaa Europen rakastajattarekseen härän hahmossa; teko, joka ei olisi ollut sallittua tavalliselle härälle. == Lähteet == Luokka:Latinankieliset fraasit
Ensi-isku

Ensi-isku on sodankäyntiin ja erityisesti ydinasesotaan liittyvä termi, jolla tarkoitetaan vihollisen voimien tuhoamista ennen kuin se ehtii hyökätä. Sekä Yhdysvaltojen että Venäjän sotilaalliseen strategiaan kuuluu ydinasein tehtävä ensi-isku. Se sisältyy myös Naton oppeihin. Lisäksi Yhdysvaltojen oppiin kuuluu "ennaltaehkäisevä" isku ("pre-emptive strike").Ydinaseriisunta, viitattu 1.12.2010 ==Lähteet== Luokka:Sodankäynti